Δελτίο Τύπου

17 Ιουλίου 2025

**Η Elval δίπλα στους νέους:**

**Μαθητές από όλη την Ελλάδα «μεγαλώνουν» μέσα από το πρόγραμμα Future.Forward**

Στην Elval, τον τομέα έλασης αλουμινίου της ElvalHalcor, η επένδυση στους ανθρώπους ξεκινά από νωρίς. Από τη στήριξη των νέων που ονειρεύονται, πειραματίζονται και κάνουν τα πρώτα τους βήματα στον κόσμο της γνώσης και των επαγγελματικών επιλογών. Στο πλαίσιο του προγράμματος **Future.Forward** και της δράσης **Grow Together**, η Elval ένωσε φέτος τις δυνάμεις της με το **YES – Youth Entrepreneurship Summer Program του Οικονομικού Πανεπιστημίου Αθηνών και το Κέντρο ACEin**, προσφέροντας σε μαθητές ένα βιωματικό ταξίδι στον κόσμο της οικονομικής σκέψης.

Την Τρίτη 8 Ιουλίου, 95 μαθητές Λυκείου από διάφορα σχολεία της Ελλάδας συμμετείχαν στο workshop με τίτλο**: «Costing & Budgeting: Οικονομική σκέψη πίσω από κάθε επιχειρηματική απόφαση».**

Στόχος του workshop – και του συνολικού προγράμματος – ήταν να αναδείξει ότι οι οικονομικές έννοιες δεν αφορούν μόνο ειδικούς ή οικονομολόγους, αλλά μπορούν να αποτελέσουν πολύτιμα εργαλεία για όλους, συμβάλλοντας σε καλύτερες αποφάσεις, τόσο σε επαγγελματικό όσο και σε προσωπικό επίπεδο.

Η **κα Εύα Καλαβρή**, ***Costing & Reporting Senior Analyst* της Elval**, μοιράστηκε με τους μαθητές όχι μόνο τη γνώση της αλλά και τον ενθουσιασμό της για το πώς οι οικονομικές δεξιότητες και έννοιες που συχνά μοιάζουν πολύπλοκες ή απομακρυσμένες από την καθημερινότητα, όπως η κοστολόγηση και ο προϋπολογισμός, μπορούν να γίνουν εργαλείο ανάπτυξης, σχεδιασμού και επιλογών. Το workshop αποτέλεσε την αφορμή για να δουν οι μαθητές πώς η οικονομική σκέψη μπορεί να τους βοηθήσει να οργανώσουν τα όνειρά τους, να αξιολογούν τις επιλογές που έχουν, να συνεργάζονται και να βλέπουν με πιο σιγουριά το μέλλον τους.

Η συμμετοχή της Elval στη συγκεκριμένη εκπαιδευτική πρωτοβουλία αποτελεί αναπόσπαστο μέρος της στρατηγικής της στον τομέα συνεχούς εκπαίδευσης του ανθρώπινου δυναμικού και της κοινωνικής υπευθυνότητας: να καλλιεργεί το ταλέντο, να μοιράζεται τη γνώση, να «μεγαλώνει» μαζί με τους ανθρώπους της και να επενδύει στις επόμενες γενιές.

Ο κ. **Γιώργος Παπανδρέου Human Resources Director** της Elval, δήλωσε σχετικά: «Κάθε φορά που βρισκόμαστε δίπλα στους νέους, θυμόμαστε τι σημαίνει να ξεκινάς. Με το πρόγραμμα “Future.Forward”, δεν προσφέρουμε μόνο εκπαίδευση· προσφέρουμε εμπιστοσύνη, δύναμη και έμπνευση. Για εμάς, αυτή είναι η ουσία της εξέλιξης – να «μεγαλώνουμε» μαζί».

**Σχετικά με την Elval:**

Η Elval αποτελεί τον τομέα έλασης αλουμινίου της ElvalHalcor Α.Ε. (ELHA:ATH), της κορυφαίας βιομηχανίας αλουμινίου και χαλκού παγκοσμίως με ισχυρή παραγωγική βάση 14 εργοστασιακών μονάδων, τεχνολογία αιχμής και σταθερή παρουσία σε περισσότερες από 90 χώρες. Η Elval διαθέτει 50 χρόνια τεχνογνωσίας στην έλαση και στην ανακύκλωση αλουμινίου, σχεδιάζοντας και κατασκευάζοντας καινοτόμες λύσεις, ενώ παράλληλα δημιουργεί αξιόπιστες συνεργασίες σε όλο τον κόσμο. Το εκτεταμένο και εξατομικευμένο χαρτοφυλάκιο προϊόντων εξυπηρετεί τις αγορές συσκευασίας, μεταφορών, αυτοκινητοβιομηχανίας, θέρμανσης-ψύξης-κλιματισμού, δόμησης και κατασκευών, ενέργειας και βιομηχανικών αγορών. Μέσω συνεχών επενδύσεων σε έρευνα, ανάπτυξη, καινοτομία και διαθέτοντας εσωτερικό Κέντρο Τεχνολογίας, επενδύουμε σε ανθρώπινο δυναμικό με υψηλή εξειδίκευση και τεχνογνωσία, στην υπεύθυνη παραγωγή και στην προστασία του περιβάλλοντος, στηρίζοντας τη μετάβαση στην κλιματική ουδετερότητα και τη συμβολή του αλουμινίου στην κυκλική οικονομία. Για περισσότερες πληροφορίες για την Elval, παρακαλούμε επισκεφθείτε την ιστοσελίδα [www.elval.com](http://www.elval.com)